
DR.30.10.2008 141 
 
 
keyakinan penuh kerajaan terhadap kepentingan mempertahan dan memperjuangkan 
kepentingan negara-negara membangun menerusi dua buah badan negara-negara 
membangun yang utama seperti yang telah disebutkan  

 Sebagai penyokong kuat hubungan kerjasama di antara negara membangun, 
Malaysia merupakan pelopor Dialog Antarabangsa Langkawi (LID) yang telah diadakan 
semenjak tahun 1995, pendekatan sebegini disokong penuh oleh negara-negara 
membangun yang lain sehinggakan ianya dicontohi oleh rantau selatan Asia Afrika 
menerusi penganjuran Dialog Antarabangsa Selatan Afrika (SAID) semenjak tahun 1997. 

 Malaysia terus menganggap bahawa kerangka kerjasama Selatan-selatan serta 
badan-badan atau forum-forum yang mewakili negara-negara membangun seperti D8, OIC, 
NAM, LID dan SAID sebagai komponen yang amat kritikal di dalam dasar luarnya, kita amat 
menyedari bahawa usaha perlu diteruskan oleh negara-negara membangun secara 
bersepadu untuk mendepani dan menangani berbagai-bagai permasalahan yang sedang 
dihadapi oleh mereka. 

 Walau bagaimanapun, kita juga menyedari bahawa  kekuatan negara-negara 
membangun sering kali diukur menerusi tahap kekuatan dan pembangunan ekonomi 
negara mereka. Oleh yang demikian, Malaysia akan terus meneruskan usaha untuk 
mempertingkatkan hubungan ekonomi dan perdagangan dua hala dengan negara-negara 
yang membangun yang lain seperti rantau Afrika, Asia dan Amerika Selatan, sebagai 
contoh mengikut maklumat yang di kumpul PBB, Malaysia merupakan negara pelabur 
terbesar di kalangan negara membangun di benua Afrika bagi tahun 2000 hingga 2007. 

 Hubungan rapat dengan negara-negara membangun yang tercapai melalui 
kerjasama Selatan-selatan telah membolehkan sektor swasta Malaysia mencari peluang 
perniagaan baru dan meluaskan pasaran di negara-negara berkenaan.  Bagi tujuan ini, dua 
badan swasta iaitu Malaysian South-south Association dan Malaysian South-south 
Corporation melalui rangka kerja Dewan Perniagaan dan Industri Malaysia iaitu NCCIM 
telah mengambil inisiatif untuk mempromosi hubungan ekonomi dan perdagangan dengan 
negara-negara membangun yang lain. Manfaat yang diperolehi oleh Malaysia menerusi 
kerjasama Selatan-selatan dan badan-badan atau forum-forum yang mewakili negara-
negara membangun adalah terlalu banyak untuk dihuraikan di sini, saya ingin 
memaklumkan kepada Dewan yang mulia ini bahawa pelaksanaan dasar luar serta jentera 
diplomasi Malaysia banyak bergantung kepada sokongan dan hubungan baik dengan 
negara-negara membangun selama ini. 

 Tidak keterlaluan sekiranya saya katakan bahawa pembangunan yang dinikmati 
negara selama ini adalah berikutan hasil daripada hubungan baik Malaysia dengan negara-
negara membangun.   

Tuan Yang di-Pertua, saya ingin mengatakan ini sekali lagi bahawa Kementerian 
Luar Negeri akan sentiasa mengambil perhatian ke atas, pandangan, cadangan, usul yang 
bernas yang diutarakan oleh ahli-ahli Yang Berhormat di Dewan yang mulia ini.  sekian 
terima kasih. 
 Timbalan Yang di-Pertua [Datuk Dr. Haji Wan Junaidi Tuanku Jaafar]: Terima 
kasih Yang Berhormat Timbalan Menteri, ahli-ahli Yang Berhormat saya telah menerima 
dan membenarkan permohonan dari Kementerian Perumahan dan Kerajaan Tempatan 
yang dijadualkan nombor 25 dinaikkan ke nombor 7 bagi menggantikan Kementerian 
Perusahaan Perladangan dan Komoditi dalam susunan giliran menteri-menteri menjawab 
perbahasan Bajet 2009 di peringkat dasar, sekarang saya mempersilakan Menteri 
Perumahan menjawab. 
 
9.27 mlm. 
 Menteri Perumahan dan Kerajaan Tempatan [Dato’ Seri Ong Ka Chuan]: 
Terima kasih Tuan Yang di-Pertua, terlebih dahulu saya ingin merakamkan ucapan terima 
kasih kepada Ahli-ahli Yang Berhormat kerana telah membangkitkan isu-isu yang 
menyentuh bidang tugas Kementerian Perumahan dan Kerajaan Tempatan semasa 
mengambil bahagian dalam perbahasan Rang undang-undang Perbekalan 2009 di Dewan 
yang mulia ini.   



keyakinan penuh kerajaan terhadap kepentingan mempertahan dan memperjuangkan kepentingan negara-negara membangun menerusi dua buah badan negara-negara membangun yang utama seperti yang telah disebutkan Sebagai penyokong kuat hubungan kerjasama di antara negara membangun, Malaysia merupakan pelopor Dialog Antarabangsa Langkawi (LID) yang telah diadakan semenjak tahun 1995, pendekatan sebegini disokong penuh oleh negara-negara membangun yang lain sehinggakan ianya dicontohi oleh rantau selatan Asia Afrika menerusi penganjuran Dialog Antarabangsa Selatan Afrika (SAID) semenjak tahun 1997. Malaysia terus menganggap bahawa kerangka kerjasama Selatan-selatan serta badan-badan atau forum-forum yang mewakili negara-negara membangun seperti D8, OIC, NAM, LID dan SAID sebagai komponen yang amat kritikal di dalam dasar luarnya, kita amat menyedari bahawa usaha perlu diteruskan oleh negara-negara membangun secara bersepadu untuk mendepani dan menangani berbagai-bagai permasalahan yang sedang dihadapi oleh mereka. Walau bagaimanapun, kita juga menyedari bahawa kekuatan negara-negara membangun sering kali diukur menerusi tahap kekuatan dan pembangunan ekonomi negara mereka. Oleh yang demikian, Malaysia akan terus meneruskan usaha untuk mempertingkatkan hubungan ekonomi dan perdagangan dua hala dengan negara-negara yang membangun yang lain seperti rantau Afrika, Asia dan Amerika Selatan, sebagai contoh mengikut maklumat yang di kumpul PBB, Malaysia merupakan negara pelabur terbesar di kalangan negara membangun di benua Afrika bagi tahun 2000 hingga 2007. Hubungan rapat dengan negara-negara membangun yang tercapai melalui kerjasama Selatan-selatan telah membolehkan sektor swasta Malaysia mencari peluang perniagaan baru dan meluaskan pasaran di negara-negara berkenaan. Bagi tujuan ini, dua badan swasta iaitu Malaysian South-south Association dan Malaysian South-south Corporation melalui rangka kerja Dewan Perniagaan dan Industri Malaysia iaitu NCCIM telah mengambil inisiatif untuk mempromosi hubungan ekonomi dan perdagangan dengan negara-negara membangun yang lain. Manfaat yang diperolehi oleh Malaysia menerusi kerjasama Selatan-selatan dan badan-badan atau forum-forum yang mewakili negara- negara membangun adalah terlalu banyak untuk dihuraikan di sini, saya ingin memaklumkan kepada Dewan yang mulia ini bahawa pelaksanaan dasar luar serta jentera diplomasi Malaysia banyak bergantung kepada sokongan dan hubungan baik dengan negara-negara membangun selama ini. Tidak keterlaluan sekiranya saya katakan bahawa pembangunan yang dinikmati negara selama ini adalah berikutan hasil daripada hubungan baik Malaysia dengan negara- negara membangun. Tuan Yang di-Pertua, saya ingin mengatakan ini sekali lagi bahawa Kementerian Luar Negeri akan sentiasa mengambil perhatian ke atas, pandangan, cadangan, usul yang bernas yang diutarakan oleh ahli-ahli Yang Berhormat di Dewan yang mulia ini. sekian terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat Timbalan Menteri, ahli-ahli Yang Berhormat saya telah menerima dan membenarkan permohonan dari Kementerian Perumahan dan Kerajaan Tempatan yang dijadualkan nombor 25 dinaikkan ke nombor 7 bagi menggantikan Kementerian Perusahaan Perladangan dan Komoditi dalam susunan giliran menteri-menteri menjawab perbahasan Bajet 2009 di peringkat dasar, sekarang saya mempersilakan Menteri Perumahan menjawab. 9.27 mlm. Menteri Perumahan dan Kerajaan Tempatan [Dato' Seri Ong Ka Chuan]: Terima kasih Tuan Yang di-Pertua, terlebih dahulu saya ingin merakamkan ucapan terima kasih kepada Ahli-ahli Yang Berhormat kerana telah membangkitkan isu-isu yang menyentuh bidang tugas Kementerian Perumahan dan Kerajaan Tempatan semasa mengambil bahagian dalam perbahasan Rang undang-undang Perbekalan 2009 di Dewan yang mulia ini.